**SAISTOŠIE NOTEIKUMI**

Liepājā

|  |  |  |  |
| --- | --- | --- | --- |
| 2025. gada \_\_\_\_\_\_\_ | Nr.  (prot. Nr. , 13.§) |  | |
| Koplietošanas transportlīdzekļu  izmantošanas saistošie noteikumi |
|  | Izdoti saskaņā ar Ceļu satiksmes likuma 9. panta astoto daļu | |

1. Saistošie noteikumi “Koplietošanas transportlīdzekļu izmantošanas saistošie noteikumi” (turpmāk – saistošie noteikumi) nosaka koplietošanas elektroskrejriteņu un velosipēdu (turpmāk – koplietošanas transportlīdzekļi) izmantošanas prasības, ātruma ierobežojuma zonas un novietošanas aizlieguma zonas Liepājas valstspilsētas pašvaldības (turpmāk arī – pašvaldība) administratīvajā teritorijā.

2.Pašvaldība publicē koplietošanas transportlīdzekļu ātruma ierobežojuma zonas (turpmāk – ierobežojuma zona) un novietošanas aizlieguma zonas karti pašvaldības tīmekļvietnē [www.liepaja.lv](http://www.liepaja.lv).

3. Ierobežojuma zonas izvērtēšanu un apstiprināšanu veic Liepājas valstspilsētas pašvaldības Transporta infrastruktūras komisija.

4.Ierobežojuma zonā maksimālais transportlīdzekļa pārvietošanās ātrums ir 20 km stundā, izņemot ierobežojuma zonas kartē noteiktās vietas ar samazinātu pārvietošanās ātrumu.

5.Ierobežojuma zonā koplietošanas transportlīdzekli stāvēšanai var novietot tikai ierobežojuma zonas kartē noteiktajās transportlīdzekļu novietošanas vietās.

6.Koplietošanas transportlīdzekļu pakalpojumu sniegšanai atļauts izmantot tikai tādus koplietošanas transportlīdzekļus, kuri aprīkoti ar sistēmu, kas regulē ātrumu un novietošanu, pielāgojot to ierobežojuma zonas kartē norādītajām koplietošanas transportlīdzekļu ātruma ierobežojuma zonām un novietošanas aizlieguma zonām.

7.Koplietošanas transportlīdzekļu pakalpojumu sniedzējam (operatoram) ir pienākums:

7.1. nodrošināt, lai koplietošanas transportlīdzekļi būtu novietoti tikai ierobežojuma zonas kartē noteiktajās koplietošanas transportlīdzekļu novietošanas vietās;

7.2.trīs stundu laikā no paziņošanas brīža nodrošināt koplietošanas transportlīdzekļa pārvietošanu, ja koplietošanas transportlīdzeklis atrodas neatļautā vietā.

8.Par saistošo noteikumu pārkāpumiem var ziņot mobilajā aplikācijā “Liepājas pilsēta” vai Liepājas valstspilsētas pašvaldības iestādē “Liepājas pašvaldības policija”.

9.Pašvaldības iestāde **“**Liepājas pašvaldības policija” kontrolē saistošo noteikumu izpildi un izdod administratīvos aktus par saistošo noteikumu prasību neievērošanu.

Priekšsēdētājs Gunārs Ansiņš